*Latvijas Transatlantiskās Organizācijas (LATO) un Latvijas Republikas Aizsardzības ministrijas rīkotais eseju konkurss jauniešiem.*

**Eseju konkursa nolikums**

**1. Konkursa temats:** Konkursa dalībniekiem ir iespēja izvēlēties vienu no diviem eseju konkursa tematiem – “Kā es sargāju Latviju?”, “Mans stāsts sabiedroto karavīram par Latviju.”

**2. Konkursa mērķis:** Viena no svarīgākajām valsts funkcijām ir gādāt par nacionālo drošību un tās saglabāšanu, lai ikviens indivīds, kā arī sabiedrība kopumā justos droši.

Rīkojot šo konkursu, organizatori vēlas rosināt jauniešos interesi par valsts drošību, kas sevī ietver vairāku pasākumu un elementu kopumu, tai skaitā valsts aizsardzību kā sabiedrības kopējo atbildību.

Tēma - Kā es sargāju Latviju?

Veicinot izpratni par valsts aizsardzību kā sabiedrības kopējo atbildību un patriotismu, Latvijas Republikas Aizsardzības ministrija sadarbībā ar Nacionālajiem bruņotajiem spēkiem jau vairākus gadus organizē lekciju ciklu „Kā mēs sargājam Latviju?”. Šogad vairāk kā 130 Latvijas skolās karavīri ir piedalījušies lekcijās un diskusijās par valsts drošību, to stiprināšanu, NATO kolektīvo aizsardzību, atturēšanas politiku un ikviena iesaistes iespējām valsts drošībā. Kāds ir Tavs ieguldījums Latvijas drošībā?

Tēma - Mans stāsts sabiedroto karavīram par Latviju

Lai īstenotu atturēšanas politiku un tādejādi novērstu Krievijas ekspansijas iespēju, kādu tā veica Ukrainā, 2016. gada 8. jūlijā NATO samitā Varšavā tika pieņemts lēmums par daudznacionālu bataljona lieluma kaujas grupu izveidi un izvietošanu Baltijas valstīs un Polijā. Kaujas grupu Latvijā vadīs Kanāda, un tajā piedalīsies arī Albānija, Itālija, Polija, Slovēnija un Spānija. Tādejādi šogad vasarā Latvijā ieradīsies apmēram 1200-1500 sabiedroto karavīru. Kāds ir Tavs stāsts sabiedroto karavīram par Latviju, kurš šeit ierodas, lai stiprinātu Latvijas aizsardzību un drošību?

**3. Konkursa rīkotāji:** Latvijas Transatlantiskā Organizācija (LATO) sadarbībā ar Latvijas Republikas Aizsardzības ministriju.

**4. Konkursa dalībnieki:** Latvijas jaunieši vecumā līdz 21 gadam.

**5. Darba uzdevums:** Uzrakstīt eseju par vienu no konkursa tematiem.

**6. Darba uzdevum izpildes nosacījumi:**

6.1. Ieteicamais vārdu apjoms 1000 – 1200 vārdi;

6.2. Esejai jābūt latviešu valodā;

6.3. Uz esejas pirmās lapas (vāka) jābūt šādai informācijai: esejas nosaukums, autora vārds un uzvārds, adrese, telefona numurs, e-pasta adrese, mācību iestādes nosaukums;

6.4. Katrs jaunietis var iesūtīt vienu eseju.

**7. Darbu iesūtīšana:**

7.1. Esejas iesniegšanas termiņš 2017. gada 7.maijs;

7.2. Eseju var iesniegt elektroniski nosūtot to uz e-pastu: konkurss@lato.lv vai sūtot pa pastu uz adresi: Latvijas Transatlantiskā organizācija, Alberta iela 13, Rīga, LV – 1010

**8. Darbu vērtēšana:** darbus izvērtēs Latvijas Transatlantiskās Organizācijas (LATO) un Latvijas Republikas Aizsardzības ministrijas pārstāvji.

**9. Vērtēšanas kritēriji:**

9.1. Esejas atbilstība tematikai un izvirzītajām prasībām;

 9.2. Loģiskam un secīgam idejas izklāstam un pamatojumam;

 9.3. Valodas stils un oriģinalitāte.

**11. Rezultātu paziņošana un dalībnieku apbalvošana:**

11.1. Konkursa rezultāti tiks izziņoti līdz 28. maijam mājaslapā www.lato.lv, kā arī ar balvu ieguvējiem konkursa rīkotāji sazināsies personīgi;

 11.2. Labākie darbi tiks publicēti mājas lapā [www.lato.lv](http://www.lato.lv) un aizsardzības nozares interneta vietnē.

 11.3. Visi konkursa dalībnieki saņems apliecinājumu par dalību konkursā;

 11.4. Labāko eseju autoriem tiks organizēta tikšanās ar sabiedroto karavīriem, kuri ieradušies Latvijā;

 11.5. Īpašas balvas pirmo trīs vietu ieguvējiem;

 11.6. Simpātiju balva no Latvijas Transatlantiskās Organizācijas (LATO).

**12. Piezīmes:**

12.1. Iesniedzot savu eseju konkursam, dalībnieki tiesības izmantot viņu darbus un to

publicēšanas tiesības bez papildus atlīdzības nodod konkursa organizētājiem.

12.2. Visi konkursa dalībnieku iesniegtie darbi paliek konkursa organizatoru īpašumā un var tikt izmantoti nākotnē, atsaucoties uz autoru.

12.3. Ja rodas neskaidrības par šī nolikuma noteikumu interpretāciju, attiecīgo noteikumu skaidrojumu sniedz konkursa organizatori.

12.4. Papildu informāciju par konkursu var iegūt, rakstot uz e-pastu: **konkurss@lato.lv.**